Maar ja, Gareth, Engeland se nuwe sokker-Messias wat die Drie Leeus ná talle groot Wêreldbeker-teleurstellings nou tot in die halfeindronde gebrei het, het sodoende sommer ook 'n soort mode-ikoon geword.
Terwyl ’n mens rugbyafrigters byvoorbeeld hoogstens 'n sportbaadjie by wedstryde sal sien dra, indien nie net 'n langmouhemp nie, kan jy Engeland se nuwe helde-afrigter altyd deur 'n ring trek: Die afgelope weke in Rusland het ons hom pal in sy onderbaadjie, snyershemp en das gesien.